OpenLLM-France/wikimedia huggingface dataset:
# Asio otus

U ciocciu cumunu :
| Asio otus ||
| Classifica scentifica ||
| Regnu | Animalia |
| Imbrancamentu | Chordata |
| Classa | Aves |
| Ordini | Strigiformes |
| Famiglia | Strigidae |
| Genaru | Asio |
| Nomu binuminali ||
| Asio otus Carl Linnaeus, 1758 ||
U ciocciu cumunu (Asio otus) hè una spezia di aceddu chì faci parti di a famiglia di i Strigidae.

## Discrizzioni

U ciocciu cumunu hè una spezia d'aceddu di a famiglia di i Strigidés. Hè un aceddu di taglia media, misurendu trà 33 è 40 centimi di lunghezza. U so piumaghju hè par u più brunu incù tacchi bianchi è strisci bughji annantu à u sopra. U so visu hè carattarizatu da dui grandi dischi facciali di culori biancu, inquatrendu i so ochja giaddi. I so ali sò longhi è attundati, ciò chì li parmetti di bulà in modu silinziosu.

## Ripartizioni

U ciocciu mediu hè prisenti in parti assà di l'emisferu sittentriunali, in particulari in Auropa, in Asia è in America subrana. Omu u trova in una varietà d'ambienti, tali i furesti, i zoni buscosi, i paduli è i terri agriculi. Hè capaci à adattà si à diffarenti ambienti, ciò chì spiega a so larga ripartizioni giugrafica.
Asio otus hè prisenti in Corsica.

## Biulugia

U ciocciu cumunu hè un aceddu nutturnu, ciò chì significheghja ch'eddu hè par u più attivu di notti. Caccighjeghja par u più picculi mammiferi tali i tupanchjini, i topa campagnoli è i topa. Aprada a so visioni è a so arechja eccezziunali pà lucalizà i so predi in l'oscurità. Quandu eddu scegli una preda, ciotta prestu pà chjappà la incù i so artigli putenti.

## Tassunumia

U ciocciu cumunu apparteni à a famiglia di i Strigidae, chì ragruppa i malaceddi è i civetti. U so nomu scentificu hè Asio otus. Esistini dinò sinonimi pà 'ssa spezia, tali Strix otus è Otus vulgaris.

## Cunsirvazioni

U ciocciu mediu hè una spezia rilativamenti sparta è a so pupulazioni hè cunsidarata com'è stabuli. Eppuri, pò essa affittatu da a distruzzioni di u so ambienti naturali, in particulari a disfuristazioni è a cunvirsioni di i terri agriculi. A polluzioni luminosa pò dinò disturbà i so abitudini di caccia nutturna. Hè impurtanti di pruteghja l'ambienti apprupriati pà assicurà a sopravvivenza di 'ssa spezia.

## Rifarimenti

* J.-C. Thibault & G. Bonaccorsi, The birds of Corsica, British Ornithologists’ Union, Check-list n°17, 1999
* J.-C. Thibault, Connaître les oiseaux de Corse - Acelli di Corsica, Ed. Albiana, 2006

## Noti

* ↑ Thibault & Bonaccorsi (1999), Thibault (2006).

## Altri prugetti

* Asio otus annantu à Wikimedia Commons.
# Asparagus albus

Asparagus albus :
| Asparagus albus ||
| Classifica scentifica ||
| Regnu | Plantae |
| Divisione | Tracheophyta |
| Sottudivisione | Spermatophytes |
| Ordine | Asparagales |
| Famiglia | Asparagaceae |
| Generu | Asparagus |
| Nome binuminale ||
| Asparagus albus Carl Linnaeus, 1753 ||
Asparagus albus hè una pianta chì face parte di a famiglia di l'Asparagaceae.

## Descrizzione

Asparagus albus hè una spezia di pianta erbacea vivace appartinendu à a famiglia di l'Asparagaceae. Hè caratterizata da piccioli ritti, aghjunghjendu di regula un'altezza da 30 à 60 centimi. E casce sò fine è à forma di penne, misurendu à l'incirca 2 à 3 millimetri di larghezza. I fiori sò chjuchi è bianchi, ragruppate in gaspe dense. I frutti sò piccule baghi rosse à maturità.

## Ripartizione

Asparagus albus hè originariu d'Europa, induv'ellu hè largamente spartu. Omu u trova per u più in e rigione mediterranie, ma pò ancu esse ossirvatu in altre parte di l'Europa, in particulare in Francia, in Spagna, in Italia è in Grecia. Cresce di regula in e pratuline, l'arici di fureste è e zone pitricose.
Asparagus albus hè prisente in Corsica.

## Tassonumia

Asparagus albus hè u nome scentificu accittatu per 'ssa spezia, ma hè ancu cunnisciuta sottu à altre sinonimi, tali Asparagus officinalis var. albus è Asparagus officinalis subsp. albus. 'Ssi nomi sò stati imprudati in u passatu per designà variazione di 'ssa pianta, ma sò avale cunsiderate cum'è sinonimi di Asparagus albus.

## Cunsirvazione

Asparagus albus hè una spezia chì ùn face micca l'ogettu d'una preoccupazione magiore in termini di cunsirvazione. Hè relativamente sparta in a so area di ripartizione naturale è ùn hè micca cunsiderata cum'è minacciata. Eppuru, cum'è per tutte e spezie vegetale, hè impurtante di prisirvà u so ambiente naturale è di vighjà à ciò ch'ella ùn sia micca affittata da attività umane tale a distruzzione di l'ambienti o a surexploitation.

## Riferimenti

* Jeanmonod D. & Gamisans J. (2013) Flora Corsica (2 ed), Edisud.

## Note

* ↑ Jeanmonod & Gamisans (2013).

## Altri prugetti

* Asparagus albus annantu à Wikimedia Commons.
# Ashoka u Grande

L'ortografia è a grammatica di 'ssu articulu ùn sò micca currette. Pudete cuntribuisce à ammigliurà le.
Ashoka u Grande (304 a.C. à 232 a.C.) era un imperatore indianu. Era u terzu imperatore di l'Imperu Maurya. Hè cunsideratu cum'è u più grande regnu di a storia indiana finu à avà.

## Biugrafia

U so regnu era da u 269 aC à u 232 a.C. in l'India antica. L'imperu di l'imperatore Ashoka era nantu à a maiò parte di u territoriu di l'oghje India, Pakistan, Afganistan, Nepal è Bangladesh. Stu vastu Imperu Maurya hè statu u più grande imperu indianu da quellu tempu finu à a data.
L'imperatore Ashoka hè cunnisciutu ancu per una amministrazione megliu efficace è a prumuzione globale di u [[Buddisimu]. L'"Emblema" di a Republica di l'India hè pigliatu da u Pilastru di l'imperatore Ashoka. "Ashoka Chakra" hè statu ancu datu un postu in a bandiera naziunale di l'India.
# Asif Ali Zardari

Asif Ali Zardari, (natu u 26 di lugliu 1955) era u presidente di u Pakistan (2008-2013).
# Asparagales

Asparagales :
Classificazione scentifica :
| Regnu: | Plantae |
| Divisioni/e: | Magnoliophyta |
| Classa: | Liliopsida |
| Ordine: | Asparagales |
Famiglie/i :
Agapanthaceae
Agavaceae
Alliaceae
Amaryllidaceae
Aphyllanthaceae
Asparagaceae
Asphodelaceae (sinonimu di i Xanthorrhoeaceae)
Asteliaceae
Blandfordiaceae
Boryaceae
Doryanthaceae
Hemerocallidaceae
Hyacinthaceae
Hypoxidaceae
Iridaceae
Ixioliriaceae
Lanariaceae
Laxmanniaceae
Orchidaceae
Ruscaceae
Tecophilaeaceae
Themidaceae
Xanthorrhoeaceae :
L' Asparagales hè un ordine di a classa di i Liliopsida chi cumprende isse famiglie:
* Alliaceae
** Agapanthaceae
** Amaryllidaceae
* Asparagaceae
** Agavaceae
** Aphyllanthaceae
** Hesperocallidaceae
** Hyacinthaceae
** Laxmanniaceae
** Ruscaceae
** Themidaceae
* Asteliaceae
* Blandfordiaceae
* Boryaceae
* Doryanthaceae
* Hypoxidaceae
* Iridaceae
* Ixioliriaceae
* Lanariaceae
* Orchidaceae
* Tecophilaeaceae
* Xanthorrhoeaceae
** Asphodelaceae
** Hemerocallidaceae
# 26 di lugliu

U 26 di lugliu hè u 207esimu ghjornu (u 208esimu ghjornu s'è l'annata hè bisesta) di u calendariu gregorianu.

## Nascite

- 1955 - Asif Ali Zardari, ex presidente di u Pakistan (2008-2013). - 1966 - Anna Rita Del Piano, attrice e regista taliana. - 1981 - Anna Bell Peaks, attrice pornugrafica statunitense.

## Celebrazione
### Feste
### I Santi

I Santissimi Anna è Ghjuvacchinu.
Anna è Ghjuvacchinu eranu i genitori di Maria Vergine. I quattru Vangelli ricunnusciuti da a Chjesa catolica ùn ne parlanu, ùn i citanu mancu. L'altri dicenu ch'elli facianu una vita santa, ch'elli avianu grosse bande di animali, è micca figlioli.
Di ùn avè figlioli, era mal vista da i Ghjudei è, à u tempiu, à Ghjuvacchinu accadia ch'elli li ricusinu l'offerte. Dopu à vinti anni di prighere, Anna hà parturitu di Maria.
I Cristiani d'Oriente anu principiatu à interessassi à u babbone è à a mammone di Ghjesù à u seculu quintu. In Occidente, Anna principionu à festighjalla à l'epica di e Cruciate ma i papa ùn sò micca sempre stati d'accunsentu per metteli nantu à u calindariu.
Ghjuliu Secondu, in u 1510, fissa a festa à u 26 lugliu.
Piu Quintu (1566-1572) a supprime.
Gregoriu XV (1621-1623) ne face un ghjornu festivu.
Leone XIII (1878-1903) a riduce à un ritu di seconda classa.
Paulu Sestu (1963-1978) decide chì San Ghjuvacchinu serà festighjatu attempu à Santa Anna, allora chì, assai nanzu, era onuratu u 20 marzu in Roma, Uu 22 in Polonia, u 28 lugliu in Parigi, u 9 sittembre in Grecia è Milanu, u 9 dicembre in Magonza, è, dopu, Clemente XII (1730-1740) avia messu a so festa in l'uttava di Maria Assunta.
Anna.
Etimolugia: da l'ebreu "hannah" (piena di grazia).
Nomi: Anaïs, Anita, Anke, Anna, Annaik, Annchen, Anne, Annequin, Annet, Annetta, Annette, Annick, Annie, Anouchka, Anouck, Antje, Hannah, Nancy, Nanette, Nannetta, Ninette, Ninon.
In u 1981, in Corsica, Anna venia à u quintu rangu di i nomi feminili dopu à Maria, Ghjuvanna, Francesca è Antunietta. Era quellu di 20 donne nantu à 1000.
Paesi è cità: San Fiurenzu. In Corsica, chjese dedicate à Anna è Ghjuvacchinu ùn ci ne hè, dunque u cultu deve esse statu intruduttu tardi.
Prutezzione: Anna hè a santa patrona di e donne in partu, di e mamme è di e veduve, di quelli chì facenu o vendenu panni, spazzule, di quelli chì travaglianu u legnu. A preganu per esse franchi di a puvertà è, cum'è Sant'Antone di Paduva, pè a cerca di oggetti persi.
Ghjuvacchinu.
Etimolugia: da l'ebreu "Yehoyagim" (Iavè innalza).
Casate: Giovacchini.
Nomi: Achim, Chim, Ghjuvacchina, Ghjuvacchinu, Giacchino, Gioacchina, Gioacchino, Joachim, Joakima, Joaquin, Joaquina, Jochem, Jochen, Jochim, Juchem.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 26 di settembre

U 26 di settembre hè u 269esimu ghjornu (u 270esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

I Santi Cosimu è Damianu.
Secondu u Vangellu di San Matteu, Ghjesù disse à l'Apostuli: "Risanate l'infermi, nettate i leparosi, risuscitate i morti, cacciate i demonii: u donu l'avite ricevutu, in donu datelu".
Cusì fecenu Cosimu è Damianu, dui fratelli medichi venuti d'Arabia in Siria per curà i malati senza fassi pagà. L'avianu cugnumati "l'Anargiri", ciò chì vole dì: nimichi di u soldu.
Un' si cuntentavanu micca di risanà u corpu; curavanu dinù e malatie di l'anima, cunvertiscendu i peccadori, scacciendu l'idee fisse, dendu a speranza à i pessimisti, a gioia à i malinconichi.
Una matrona rumana, ch'elli avianu guaritu, si era messa in l'idea chì, postu ch'elli ùn vulianu paga, hè chì ùn eranu sicuri chì u male ùn rivenga. Per cunvincela, Cosimu accettò a paga. Ancu appena, fù una nimicizia trà i dui fratelli.
U guvernatore, scuntentu di vedeli attirà e folle mentre chì i tempii si viutavanu, i fece marturià è scapà.
Cosimu.
Etimolugia: da u gr. "kosmos" (universu, armunia di l'universu).
Casate: Cosimi.
Nomi: Come, Côme, Cosima, Cosimette, Cosimu, Cosma, Cosme, Cosmo.
Damianu.
Etimolugia: da u gr. "Damia", nome di una divinità.
Casate: Damiani.
Nomi:Dami, Damia, Damian, Damiana, Damiane,Damiao, Damianu, Damianus, Damien, Damienne, Damiette, Damioen, Damy.
Cosimu è Damianu.
Paesi è cità: Praga, Essen, Salamanca. In Corsica: Ambiegna, Chiliani, Feringule, Frassu, San Damianu. Issi santi anu avutu 14 chjese. Citemu: Felce d'Alisgiani, u Monte, Nuvella, Sartè, Sorbu Ocagananu, forse dinù u Viscuvatu è u Pratu.
Prutezzione: Cosimu è Damianu sò i santi patroni di i medichi, i chirusichi, è e mammane. Cosimu u preganu pè a malatia di u lattime (in francese: la gourme, o l'impédigo).
Litteratura: uni SAnti Cosimu è Damianu hè stata publicata in u 1966 da u duttore Marcu Aureliu Ceccaldi.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 26 uttrovi

U 26 uttrovi hè u 299esimu ghjornu (u 300esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Evaristu. A Beata Bona.
Evaristu era natu in Bettelemme. Hè statu elettu papa l'annu 97. Hè dunque u quinttu papa di a Chjesa catolica dopu à Petru, Linu, Cletu, è Clemente. Hà spartutu Roma in parochje è interdettu i matrimonii clandestini. Hè statu marturiatu in Roma à l'epica di l'imperatore Traianu, u 26 uttobre di l'annu 105.
Bona, nata in u 1434 à Carlat (attualmente in u dipartimentu di u Cantal), hè morta à Lézignan (dipartimentu di l'Aude). Era di a famiglia di l'Armagnac di a Gascogna chì, pè a preeminenza, pretendianu di esse à parità cù quella di i rè di Francia. Issa famiglia si hè spinta quindeci anni dopu à a morte di Bona, cù un nipote, chjusu in una gabbia di ferru da Luigi XI di Francia, è po tombu.
A vita di a Beata Bona, citata da Omer Englebert in "La Vie des Saints", dice: "Brave, gentiment moqueuse, magnanime et toujours joyeuse... elle se peinait en vain de penser trouver la paix parmi les délices du corps et la gloire mondaine. La grâce de Dieu qui oeilladait son âme finit par l'emporter. Une voix intérieure se fit entendre: Bonnette, Bonnette, si tu n'es religieuse comme tu le dois être tu seras punie... Son entrée au couvent se fit en grand arroi. Ayant demandé pardon à son père de toutes les fâcheries et ennuis qu'elle lui avait donnés; ayant reçu la bénédiction de sa mère, qui la lui impartit en jetant des cris si piteux que tous sanglotaient, Bonne fit une dernière visite à la léproserie de femmes qu'elle entretenait. Elle arriva à Lézignan le vendredi 24 mars 1499. Son escorte comprenait un sénéchal, sept gentilshommes, sept demoiselles et six gardes. Son sénéchal, chapeau bas, lui donnait la main. Marchaient devant les six gardes mousqueton sur l'épaule. Suivaient les gentilshommes, les demoiselles, puis les pages et les laquais".
U fratellu di Bona, Ghjacumu, duca di Nemours, averebbi vulsutu maritalla. Quand'ellu hà sappiutu ch'ella era entrata in un cunventu, vense, è dumandò s'elli li avianu digià tagliatu i capelli. "Soga - disse ella - mi voli piglià pè i capelli è strascinami in casa!". E', pigliendu e furbice, tagliò a so bella capillera.
In cunventu ci stete pocu, postu ch'ella hè morta à 28 anni.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 26 di dicembre

U 26 di dicembre hè u 360esimu ghjornu (u 361esimu ghjornu s'è l'annata hè bisesta) di u calendariu gregorianu.

## Nascite

* 1986 – Ademo (Tarik Andrieu), rapper francese, membru di u gruppu musicale PNL.

## Celebrazione
### Feste
### I Santi

Santu Stefanu.
Stefanu hè unu di i primi sette diacuni stabiliti in Ghjerusalemme da l'Apostuli. Hè u primu di i Cristiani à more pè a so fede. Hè statu tombu l'annu 36, forse nanzu.
Ciò ch'ellu si sà di ellu hè scrittu in l'Atti di l'Apostuli.
Simu à i primi tempi di a ruttura trà u Ghjudaisimu è u Cristianisimu. I dodeci Apostuli, avendu adunitu a multitutine di i discepuli, dissenu:
- "Un' hè cunvenevule chì noi, lasciata a parulla di Diu, ci occupimu di serve à tavula. Truvate frà voi sette omi di buna riputazione è sapienza per fà issu travagliu. E' noi cuntinuveremu in l'orazione è u ministeru di a parulla".
Issu ragiunamentu hà piaciutu à a multitutine, è anu elettu à Stefanu, omu pienu di fede è di Spiritu santu, è sei altri.
Stefanu cunvertia assai ghjente, ciò chì ùn piacia micca à tutti. Parechji di a Sinagoga, ùn pudendu resiste cù a parulla à a sapienza è à u spiritu di Stefanu, fecenu di manera ch'ellu sia mandatu davanti à i ghjudici di u tribunale di i Ghjudei, dicendu chì l'avianu intesu bestemmià contru à Mosè è contru à Diu.
Falzi testimoni assicuronu chì l'omu tenia certi ragiunamenti contru à u Tempiu è contru à a Legge, è dicia chì Ghjesù u Nazareu strughjerà u Tempiu è muterà e regule stabilite da Mosè.
Davanti à i ghjudici, Stefanu fece un discorsu per pruvà chì Ghjesù era u Messia annunziatu da i Prufeti è chì l'adurazione di Diu si devia fà in tutta a Terra, è micca solu in u Tempiu.
Issu discorsu ùn piacì. Stefanu fù purtatu for di cità è tombu à petrate.
Etimolugia: da u gr. "stephanos" (curona).
Casate: Stefanacci, Stefanaggi, Stefani, Stefanini, Stephani, Stephanopoli.
Nomi: Esteban, Esteffe, Estevan, Estève, Estienne, Etienne, Etiennette, Staffan, Staines, Stè, Steaphan, Steeje, Stefa, Stefaans, Stefan, Stefani, Stefanina, Stefano, Stefanu, Stefell, Steffert, Steffie, Stepan, Stepanida, Stepha, Stephan, Stephana, Stéphane, Stephania, Stephanie, Stephanson, Stephanus, Stephen, Stevana, Steve, Steven, Stevena, Stevenje, Stevenson, Stevie, Stiobban.
Paesi è cità: Biella, Prato, Rovigo, Capua. In Corsica: Conca, Cardu, Aiti, a Nuvale d'Alisgiani.
Prutezzione: Stefanu hè u santu patrone di l'impetratori.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 26 di maghju

U 26 di maghju hè u 146esimu ghjornu (u 147esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Filippu Neri.
Filippu era di i Neri di Firenze, una famiglia chì campava in u benistà. Hè natu in u 1515. Era un zitellu intelligente, sempre alegru, amatore di puesia è di musica. A' l'età di 20 anni, si ne và in Roma duv'ellu campa sinu à a morte, à 80 anni, u 26 maghju di u 1595.
In Roma, per vive, principiò per dà qualchì lezzione è scrive puesie ch'ellu vendia. A sera, in a so casa, ricevia unipochi di giovani è ridianu, ciarlavanu, cantavanu. Dopu, Filippu li cantava u Vangellu.
A' 37 anni si hè fattu prete è ghjè diventatu u predicadore è cunfessore u più celebre di a capitale.
Avia pigliatu l'abitutine di dì a so messa in privatu per via chì ci truvava tantu piacè chì a celebrazione durava ore è ore. Ci si preparava ghjuchendusi cù u so misgiu, è po cullava à l'altare è entrava in visibiliu. U servente u lasciava solu è ùn vultava chè quand'ellu sentia sunà a campanella.
Filippu avia 60 anni quandu u papa li dete a vechja chjesa di San Ghjilormu. L'hà rifatta, aghjunghjenduci un pezzu per pudè pregà è cantà. Issu pezzu, u chjamavanu l'oratoriu. Hà datu u so nome à issi drami lirichi nantu à parulle religiose cù soli, cori è orchestru. Hè dinù custì chì ghjè stata creata a Cungregazione di l'Oraturiani, una adunanza di preti seculari, liberi di fà ciò chì li piacia.
Etimolugia, casate è nomi: Cf u 3 maghju.
Paesi è cità: Italia (26 maghju), Parigi (21 maghju). In Corsica: Soriu.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 26 di marzu

U 26 di marzu hè l'85$^u$ ghjornu di l'annu (l'86$^u$ sì hè bisestile) in u calendariu gregurianu. Restanu 280 ghjorni à a fine di l'annu.

## Celebrazioni
### Santi

Santa Lara (Larisa).
Lara appartenia à un gruppu di cristiani di Crimea brusgiati vivi in a so chjesa. U fattu si passò à u seculu quartu. L'ordine di piccià focu era statu datu da u rè di i Goti, di religione ariana.
Issi martiri ùn sò micca arregistrati in u Martirologu rumanu, ma sò assai unurati da i Grechi è da i Russii. Eranu vintitrè, quattordeci omi è nove donne. Lara hè a prima mintuvata frà e donne.
Etimolugia: da u grecu "Larisa" (nome di locu, forse di una antica cità di a Tessalia o di una altra di l'Asia Minore).
Nomi: Issa, Lara, Larissa, Larisse, Lavri, Lavrissa.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 26 di ferraghju

U 26 di ferraghju hè u 57$^u$ ghjornu di l'annu in u calendariu gregurianu. Restanu 308 ghjorni à a fine di l'annu (309 sì hè bisestile).

## Nascite

* 1786 : François Arago
* 1971 in Dallas : Erykah Badu, cantadore è attrice statunitense

## Celebrazioni
### Santi

Santu Nestoriu. Santu Purfiriu.
Nestoriu era vescu di Maghidos, in Turchia.
Sottu à u regnu di l'imperatore Deziu, da l'annu 248 à l'annu 251, numerosi eranu i cristiani chì rinnegavanu a so fede per ùn esse tombi.
Temendu chì quelli di a so dioccesi ne fessinu altr'è tantu, Nestoriu li cunsigliò di fughje è di piattassi. Ellu si n'hè statu in cità, è l'anu arrestatu.
U guvernatore l'hà dettu: "Postu chè tù preferisci un omu crucifissatu à i nostri imperatori è à i nostri dii immurtali, murerai ancu tù nantu à una croce". E' Nestoriu fù crucifissatu. Era l'annu 250.
Etimolugia: da u grecu "Nestôr", nome di persona.
Nomi: Nestor, Nestora, Nestoria, Nestoriu, Stora.
Purfiriu era un Grecu di Salonicchiu, natu l'annu 347, mortu in Gaza di Palestina l'annu 420.
Marcu u Diacunu hà scrittu chì Purfiriu era un rimitu chì campava in una grotta ma, per via di un tumore à u fegatu, si ne era venutu in Ghjerusalemme duv'ellu vulia more.
"L'aghju vistu pè a prima volta - dice Marcu -, andendu à u Santu Sepolcru, zimbu, magru fittu, faccia cerosa, appughjendusi nantu à un bastone per marchjà, è quasi ch'ellu ùn pudia movesi.
"Un ghjornu, Purfiriu mi hà mandatu à u so paese per ricuperà una lascita. Quandu sò vultatu, era in piena salute. Mi hà contu ch'ellu avia vistu à Ghjesù cù u ladru bravu, è Ghjesù avia cumandatu à u ladru di guarillu."
Purfiriu fù fattu prete, incaricatu di curà a Santa Croce, ma travaglichjava quantunque cum'è scarparu per fassi dui soldi.
A' 49 anni, hè diventatu vescu di Gaza, una cità pagana duve i Cristiani eranu persecutati. Cù Marcu, andò à truvà l'imperatrice Eudossia per dumandalli di rompe i tempii è di fà una chjesa cristiana. Eudossia era incinta. Purfiriu li disse: "Parturiscerete d'un maschju". "S'ella accade, disse Eudossia, ùn averete à lagnabbi di mè".
L'imperatrice ebbe un maschju, mandò i so suldati per sciappà l'ottu tempii di Gaza è dete i soldi per fà una bellissima chjesa, detta da tandu: a basilica eudossiana.
Purfiriu hè mortu à 73 anni, dopu à esse statu 43 anni u vescu di Gaza è avè cunvertitu tutta a pupulazione.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 26 di ghjugnu

U 26 di ghjugnu hè u 177esimu ghjornu (u 178esimu ghjornu s'è l'annata hè bisesta) di u calendariu gregorianu.

## Evenimenti

* 1945: Fundazione di e Nazioni Unite in San Francisco.

## Celebrazione
### Feste
### I Santi

Santu Antelmu. Santu Davide u rimitu.
Antelmu era natu in u 1107 in un castellu di Savoia. Hè mortu u 26 ghjugnu 1178 in Belley, cità chì appartenia à u duca di Savoia, diventata francese in u 1601 per via di un scambiu di territoriu, è chì si trova, oghje, in u dipartimentui di l'Ain. A cità hè soprattuttu cunnusciuta cum'è u paese nativu di Brillat-Savarin, l'autore di a "Physiologie du goût", un libru stampatu in u 1825 è ristampatu tante è tante volte.
Antelmu avia rifattu a Grande Certosa, distrutta da una valanga, è ne era divintatu u settesimu priore. Ghjè ellu chì hà creatu e prime Certose pè e donne chì vulianu campà in rimite.
Dete a so demissione di priore quandu u papa pigliò a pretesa di dui frati ch'ellu avia punitu. Pocu dopu, u papa cambiò di parè è fece di Antelmu u vescu di Belley. Avia tandu 56 anni.
Cum'è vescu, ricusò di ricunnosce l'antipapa Vittoriu Quartu, fattu da l'imperatore Federiccu u Barbirossu. Invece di vulelline, u Barbirossu u fece principe elettore di u Santu Imperu.
Davide, natu in a Mesopotamia versu l'annu 450, hè mortu in Grecia, à Saluniccu versu l'annu 540.
Omu di misericordia è di virtù, Davide hà campatu settanta anni in una cellula. Una notte, da a finestra di issa cellula, anu vistu esce fiastare. E guardie anu pinsatu chì i Barbari l'avianu picciatu focu ma, a mane, anu trovu à Davide sanu è salvu è a cellula intatta. E' u fattu accadia di tantu in tantu.
Pè a ghjente di Saluniccu, Davide era una guida spirituale. Subitu mortu, a Chjesa greca l'hà messu nantu à l'altari, ma ci hè vulsutu à aspettà più di mille anni per chì u so nome sia scrittu mantu à u Martirologu di a Chjesa latina.
Etimolugia, casate è nomi, cf u 19 dicembre.

## Ligami

* Archiviu 2006-04-22 at the Wayback Machine L'almanaccu 2006 di l'Adecec